Fogadalmi templom (Szeged)

A **Fogadalmi templom** (hivatalosan a **Magyarok Nagyasszonya-székesegyház**, ismert még mint **Szegedi dóm**) neoromán stílusban épült székesegyház Szeged városában, a Dóm téren. Az épület a Szeged-Csanádi egyházmegye főtemploma, tornyainak 81 méteres magasságával az ország 5. legmagasabb temploma, a város arculatának egyik meghatározó épülete. Ez Magyarország egyetlen 20. században épült székesegyháza.

## Története

Építését az újabb árvizektől való megmenekülésért fogadalomból, 1880. november 28-án határozták el a szegedi városatyák. Sokáig tartott, amíg megfelelő telket és egy pénzügyileg is elfogadható tervet találtak. A telekben is nehéz volt megegyezni, de végül a régi barokk stílusú Szent Demeter-templom telkére esett a választás, mert régtől fogva e területhez fűződött a lakosság kegyelete. A város vezetése a templom építésének helyéről 1883. január 22-én hozta meg határozatát. Az első terveket Schulek Frigyes, a budai Halászbástya alkotója készítette, aki neoromán stílusú templomot tervezett és a párizsi Sacré Cœur-bazilika mintájára, a szegedi dómot is fehér kővel akarta burkolni. Foerk Ernővel azonban módosíttatták a tervet, aki inkább a lombardiai tégla-architektúrához vonzódott, ami lényegesen olcsóbb is volt. Foerk terveit 1913. március 18-án fogadta el a városvezetés.

A templom alapkövét és a bele rejtett pergamenre írt alapokmányt ünnepélyes keretek között 1914. június 21-én rakták le, bár az építkezés már 1913 augusztusában megkezdődött. Az első világháború által megszakított munkálatokat csak 1923-ban tudták újra folytatni, 1924 augusztusában emelték fel a kupola aranyozott, napsugaras keresztjét a helyére. Ugyanazon év karácsonyán mutatták be az utolsó szentmisét a régi Demeter-templomban, majd celebrálta ugyanazon a napon Glattfelder Gyula csanádi püspök az első szentmisét az új templomban. 1925-ben és 1926-ban tették fel a gömböt és a keresztet a tornyokra. A közelgő gazdasági válság miatt a templom belsőépítészeti munkáit nem tudták teljességgel a tervek szerint befejezni, az későbbi időkre maradt. Végül 1930. október 24-én szentelték fel a dómot a Csanádi egyházmegye alapításának 900. évfordulóján. Az ünnepi miséhez a zenét Dohnányi Ernő komponálta. Horthy Miklós kormányzó és Klebelsberg Kuno kultuszminiszter, valamint mintegy 30 000 ember jelenlétében szentelték föl a templomot, amely kezdettől fogva a csanád vármegyei püspökség, 1950-től a Csanádi egyházmegye, majd 1982-től a Szeged-Csanádi egyházmegye székesegyháza.

A katedrális a szegedi városkép igen jellegzetes eleme, XX. századi egyházi építészetünk egyik legmonumentálisabb alkotása, hazánk egyik legnagyobb temploma, amelynek méltó építészeti kerete lett a Rerrich Béla által tervezett Dóm tér az egyetemi épületekkel és a püspöki palotával, amelyek 1929–1932 között épültek, szintén dekoratív téglaarchitektúrával.

## A Szegedi Dóm harangjai

* Szent Gellért harang / Hősök harangja

A keleti (jobb) toronyban található, 8540 kilogrammos alsó átmérője 245,2 cm. Magyarország 2. legnagyobb harangja, 1927-ben készült F.W. Rincker öntödéjében, Sinnben. Egészen 1990-ig, a budapesti Szent István Bazilika nagyharangjának megöntéséig ez volt Magyarország legnagyobb harangja, ma tömeg szerint csak a második legnagyobb, viszont alsó átmérője 5 cm-el meghaladja a budapesti Bazilikáét, és alaphangja is fél hanggal mélyebb. Ütőjét 2003-ban cserélte ki a passaui Perner cég a mostanira, amely 450 kg-os. A korábbi ütő ma is ott van a toronyban, 500 kg-os, a födémet átfúrva engedték le az alatta lévő szintre. Évente egy alkalommal szólal meg: a nagy árvíz évfordulóján, március 12-én 14 órakor. Bizonyos években a Hősök emléknapján is hallható és a nagy szegedi árvíz 5-el osztható évfordulóin éjjel 2-kor is hallható a többi haranggal együtt.

* Szent Imre harang / Püspökharang

A nyugati (bal) toronyban található, 2670 kilogrammos, alsó átmérője 165,2 cm. 1927-ben készült F.W. Rincker öntödéjében, Sinnben. A püspök által celebrált szentmisék alkalmával szólal csak meg, illetve az egész órákat üti. A két nagyharang érdekessége, hogy füles koronás felfüggesztést kaptak, s azokat a későbbiek során is meghagyták.

* Magyarok Nagyasszonya harang

A nyugati (bal) toronyban található, 1000 kilogrammos, alsó átmérője 120 cm. 1996-ban készült Gombos Lajos öntödéjében, Őrbottyánban. A korábbi harang a templom legrégebbi harangja volt, a Dóm megépülte előtt a Szent Dömötör templomban szolgált, onnan hozták át. Koronája tárcsás, vállán (felső pártázat) koszorúba foglalt angyalfejek láthatóak, az alsón pedig a harangöntőre, illetve a Szlezák-harangokra jellemzően gyümölcskosár és koszorút a szájában tartó madár váltakozik. A harang a negyedeket üti, illetve vasárnapi és ünnepi szentmisék alkalmával szólal meg.

* Szent Teréz harang

A nyugati (bal) toronyban található, 580 kilogrammos, alsó átmérője 98 cm. 2003-ban készült Rudolf Perner öntödéjében, Passauban. A harang öntésével egy időben a Perner cég felújította a Fogadalmi templom többi harangját is, mindegyik új nyelvet kapott, és nyelvingás (álfelülütős) lengetésre szerelték át őket.

* Lélekharang

A nyugati (bal) toronyban található, 250 kilogrammos, alsó átmérője 74 cm. 1921-ben készült August Rincker öntödéjében, Sinnben. Az esti harangszó után, illetve szentmisék kezdetekor szólal meg. A hétköznapi szentmisékre a Dóm két legkisebb harangja hív.

A templomban további 2 harang található. Az egyik egy Perner cég által öntött 50 kg-os harang, amelyet a templomnak adományoztak, a másik pedig az eredeti, 400 kg-os megrepedt Szent Teréz harang.

## Érdekességek

* A Szegedi dóm rendelkezik Magyarország legnagyobb toronyórájával. Az óralapok 4,3 méter átmérőjűek, az óra mutatói pedig 2,7 és 2,1 méteresek. A számok a számlapon 0,7 méteresek.
* A dómban található Fadrusz János szobrászművész első jelentősebb munkája, az 1891-ben készült Krisztus a keresztfán, más néven Fadrusz-feszület. A szobor az 1900-as Párizsi Világkiállításon Grand-Prix díjat nyert. A neves szegedi író, Móra Ferenc szerint: *„Modell híján Fadrusz János magát köttette fel a feszületre, s a félkörben felállított fotográfusok pillanatfelvételei után készült a nevezetes Fadrusz feszület.”*
* A dóm főorgonája 1928-30 között épült a pécsi Angster József és Fia Orgonagyárban, majd rá egy évre készült el a karorgona, melynek sípjai a szentély két oldalán helyezkednek el. 1932-re megoldották, hogy a karorgona a karzaton elhelyezett játszóasztaltól is megszólaltatható legyen, az így elkészült, 9040 síppal rendelkező hangszer lett több évtizeden át Magyarország legnagyobb orgonája, illetve elkészültekor egész Európában is a harmadik legnagyobb volt.

## Galéria

Indul az ünnepi menet.jpgIndul az ünnepi menet a templom felszentelésére (1930)Cathedral of Szeged2.jpgA székesegyház oldalrólSzegedi dóm éjjel.jpgéjszakai látványSzegediDomFotoThalerTamas1.jpgSzegediDomFotoThalerTamas11.jpgSzegediDomFotoThalerTamas2.jpgSzegediDomFotoThalerTamas21.jpgSzegediDomFotoThalerTamas22.jpgSzegediDomFotoThalerTamas4.jpgSzegediDomFotoThalerTamas3.jpgSzegediDomFotoThalerTamas6.jpgSzegediDomFotoThalerTamas8.jpgSzegediDomFotoThalerTamas7.jpg
## Jegyzetek

1. ↑ Szeged-Belvárosi R. K. Plébánia - rólunk, templom. *www.fogadalmitemplom.hu*. Retrieved on november 8, 2020.
2. ↑ Szegedi Dóm (hu). Retrieved on november 6, 2020.
3. ↑ Viktor, Nikolényi Gábor (2018-12-27). Múltidéző 21. rész: A szegedi dóm története (hu). *Szeged Ma*. Retrieved on november 8, 2020.
4. ↑ Déry Attila–Merényi Ferenc: Magyar építészet. Budapest, Urbino, 2000 Sablon:ISBN Dóm tér, 190. o.
5. ↑ Magyar Harangok Honlapja. *www.magyarharangok.hu*. Retrieved on november 6, 2020.
6. ↑ Megosztom, 2010 04 23 12:41. 80 éves a Dóm tér: tények és érdekességek - Tudta? | DÉLMAGYAR Szeged, Szeged és környéke (hu). *DÉLMAGYAR*. Retrieved on november 9, 2020.
7. ↑ Tamás, Pál. Krisztus a keresztfán (hu). *www.kozterkep.hu*. Retrieved on november 11, 2020.
8. ↑ Fogadalmi templom (hu-HU). *Szeged Tourinform* (2015-12-15). Retrieved on november 12, 2020.
9. ↑ Laza. Fogadalmi templom - Dóm, Szeged | Vallás | Épületek (hu-hu). *Kitervezte.hu*. Retrieved on november 9, 2020.

## Források

* Hadik András: Szeged : Fogadalmi templom (Ser. Tájak korok múzeumok kiskönyvtára, 217.) Budapest, Kartográfiai Vállalat, 1988, [16] o. Sablon:ISBN
* Csongrád megye építészeti emlékei/ szerk. Tóth Ferenc. Szeged, Móra Ferenc Múzeum, 2000, 759 o. ill. Sablon:ISBN Fogadalmi templomról, 373-375. o.
* Somorjai Ferenc: Szeged. (Panoráma sorozat: magyar városok) Budapest, 2002, 325 o. ill. Sablon:ISBN A Fogadalmi templomról, 81-87. o.
* Bálint Sándor: Szeged városa. 2. kiad. Szeged, Lazi Könyvkiadó, 2003, 178 o. ill. Sablon:ISBN Fogadalmi templomról, 136-140. o.
* A Kárpát-medencei Ökumenikus Nagytalálkozó színhelyeként 2009. augusztus 30-án, ahol magyarországi és határon túli közéleti személyiségek és egyházi méltóságok egyöntetűen felemelték szavukat a szlovákiai nyelvtörvény ellen.
* Horváth Gábor: A magyar katolicizmus reménységei. Egy korszak szimbóluma: a szegedi székesegyház és Dóm tér üzenete. Szeged, 2021. Sablon:ISBN https://www.academia.edu/88785784/Horv%C3%A1th\_G%C3%A1bor\_A\_magyar\_katolicizmus\_rem%C3%A9nys%C3%A9gei

## Hivatalos oldalak

* fogadalmitemplom.hu – a dóm plébániája
* szegedidom.com - az egyházmegye által működtetett látogatóközpont

## További információk

* A régi Szeged képei - a szegedi Fogadalmi templom és a Dóm tér
* Szegedi séták: a Fogadalmi templom
* A Dóm makettje
* http://kepeim7.atw.hu/8.htm
* Ilyen is lehetett volna a Dóm Archiválva 2020. július 24-i dátummal a Wayback Machine-ben

## Kapcsolódó szócikkek

* Szegedi Dóm Látogatóközpont

Sablon:Magyarországi székesegyházak és társszékesegyházak
Sablon:Csongrád megyei csodák
Sablon:Nemzetközi katalógusok

* [[Fájl:
	+ [[Fájl:Végtelen ciklus a következő sablonban: Sablon:Portál/speciális|25x25px|Katolicizmus]] **[[Portál:Katolicizmus|Végtelen ciklus a következő sablonban: Sablon:Portál/speciális]]**
	• összefoglaló, színes tartalomajánló lap|25x25px|Katolicizmus]] **[[Portál:Katolicizmus|**
	+ **[[Fájl:Végtelen ciklus a következő sablonban: Sablon:Portál/speciális|25x25px|Katolicizmus]]** [[Portál:Katolicizmus|Végtelen ciklus a következő sablonban: Sablon:Portál/speciális]]
	• összefoglaló, színes tartalomajánló lap]]
• összefoglaló, színes tartalomajánló lap